I ***** 
fë> * j KOMMISSIONEN FOR DE EUROPÆISKE FÆLLESSKABER 
Bruxelles, den 12.03.1997 
KOM(97) 107 endelig udg. 
97/ 0108(AVC) 
t Vi» ' Henstilling med henblik på 
RÅDETS FÆLLES HOLDNING 
om godkendelse af protokollen om 
Den Sydafrikanske Republiks tiltrædelse 
af den fjerde AVS-EF konvention 
som ændret ved aftalen undertegnet på 
Mauritius den 4. november 1995 
(forelagt af Kommissionen) 

Indledning 
Den 19. juni 1995 gav Ministerrådet Europa- Kommissionen direktiver for 
forhandlingerne om rammen for de mere langsigtede forbindelser mellem Det 
Europæiske Fællesskab og Den Sydafrikanske Republik. Direktiverne foreslår, at disse 
forbindelser skal bygge på to elementer: (a) en protokol til Lomé-konventionen 
indeholdende betingelserne for Sydafrikas tiltrædelse af konventionen og (b) en bilateral 
handels- og samarbejdsaftale mellem Det Europæiske Fællesskab og Sydafrika. 
Fællesskabets forslag imødekom den sydafrikanske regerings anmodning i et brev fra 
vicepræsident Thabo Mbeki fra november 1994 om "at åbne forhandlingerne med 
henblik på at knytte de tættest mulige forbindelser til Lomé-konventionen". Sydafrika 
anmoder også om, "at forhandlingerne skal dækker en eventuel aftale med Den 
Europæiske Union om specifikke elementer, som det er mere hensigtsmæssigt at 
behandle uden for Lomé-konventionen, og som er til gavn for de eksisterende Lomé-
medlemmer og Sydafrika selv". 
Fællesskabets forslag fra juni 1995 fulgte lanceringen af en "række indledende 
foranstaltninger for Sydafrika" i april 1994 og indgåelsen af en "forenklet 
samarbejdsaftale" mellem Fællesskabet og Sydafrika i oktober 1994. 
Forslaget blev gennemført den 25. marts 1996, da Rådet vedtog supplerende 
forhandlingsdirektiver for handelsområdet i den foreslåede bilaterale aftale mellem EU 
og Sydafrika. Disse direktiver omfatter nærmere detaljer i Fællesskabets bilaterale 
handelsforslag, som sigter mod et frihandelsområde mellem de to. 
Vedlagte udkast til Rådets fælles holdning omhandler den første del af Fællesskabets 
forslag: protokollen til Lomé-konventionen. 
Begrænset medlemsskab 
I forhandlingsdirektiverne fra 19. juni 1995 er det udtrykkeligt fastsat, at "Sydafrikas 
tiltrædelse af Lomé vil være begrænset". Videre siges det, at "der vil blive udarbejdet en 
liste over kapitler og artikler i Lomé-konventionen, som i denne konventions 
gyldighedsperiode ikke skal finde anvendelse på Sydafrika". 
Rådet besluttede endvidere, at Sydafrika vil blive opfordret til formelt at deltage i 
konventionens institutioner samt på alle områder af AVS-EF-samarbejdet, men landet vil 
ikke være berettiget til handelsindrømmelser eller have adgang til finansielle 
instrumenter under konventionen. 
Det blev vedtaget, at enhver henvisning til anvendelse af finansielle midler i henhold til 
konventionen ikke er gældende for Sydafrika, med undtagelse af den bistand, der 
omhandles i konventionens artikel 255 (flygtningebistand). Andre kilder uden for 
konventionen vil fortsat være tilgængelige som finansiel bistand til Sydafrika. 
Der var også enighed om, at handel og handelssamarbejde bedre ville kunne tilpasses 
inden for en bilateral EU-Sydafrika-forbindelse. 
Rådet vedlagde en tabel til forhandlingsdirektiveme med en detaljeret oversigt over de 
artikler i Lomé-konventionen, som dels ville dels ikke ville være gældende for 
Sydafrika. 
Samlet pakke 
Forhandlingsdirektiveme fra 19. juni 1995 rejste ikke spørgsmålet om en kobling mellem 
de to områder af Fællesskabets forslag. Det var forudsat, at begge spørgsmål skulle 
forhandles parallelt, men direktiverne sagde udtrykkeligt, at "forhandlingerne vil finde 
sted i en dobbelt institutionel kontekst", og at "protokollen om betingelserne for 
Sydafrikas tiltrædelse af Lomé-konventionen vil blive drøftet separat og vedtaget i rette 
fora". 
Det var først i forbindelse med vedtagelsen af de supplerende (handels) 
forhandlingsdirektiver fra marts 1996, at der i en erklæring fra Rådet blev skabt en 
kobling mellem de forskellige spørgsmål, der var til forhandling. I en erklæring vedlagt 
disse direktiver henviste Rådet specifikt til sektoraftaler om samarbejde om fiskeri, vin 
og spiritus og videnskab og teknologi. Rådet mente, at disse tre aftaler var formelt 
særskilte, og at de derfor skulle forhandles parallelt og i princippet indgås på samme tid 
som handels- og samarbejdsaftalen og protokollen om tiltrædelsen af Lomé-
konventionen. 
Kommissionen forsvarede en fuldstændig alsidig fremgangsmåde og fortsatte parallelt 
med behandling af alle spørgsmål og områder, der var til forhandling med Sydafrika, og 
havde ikke tilsluttet sig Rådets erklæring om en kobling. Kommissionen mente ikke, at 
det var realistisk at forvente, at alle forhandlinger ville kunne afsluttes samtidigt. 
Et af elementerne i pakken, aftalen om videnskab og teknologi, er allerede blevet 
godkendt af Rådet i december 1996. 
Klausul om lettere procedure 
I november 1995 godkendte og undertegnede Ministerrådet den reviderede Lomé IV-
konvention. Denne konvention indeholder en klausul (artikel 364), hvor det forudsættes, 
at Sydafrika tiltræder konventionen, og hvor der i så fald ikke kræves ratifikation af en 
afgørelse herom. I artikel 364 står der: "Skulle forhandlinger med Sydafrika (...) føre til 
en aftale om landets tiltrædelse af denne konvention inden ikrafttrædelsen af 
bestemmelserne om ændringer heraf, handler Ministerrådet (...) på grundlag af resultatet 
af forhandlingerne og træffer afgørelse om betingelserne for den omhandlede stats 
tiltrædelse (...). Er afgørelsen positiv, føjes Sydafrika til de stater, der har undertegnet 
denne konvention, uden at denne konventions signatarer skal foretage nogen yderligere 
ratifikation". 
Det forventes, at den reviderede Lomé IV-konvention vil træde i kraft et godt stykke tid 
inden udgangen af 1997. Dette indebærer, at AVS/EF-Ministerrådet i Luxembourg den 
24.-25. april 1997 sandsynligvis vil være den sidste mulighed for at gøre brug af 
bestemmelserne i artikel 364. Hvis Rådet ikke skulle kunne godkende protokollen om 
Sydafrikas tiltrædelse af konventionen, er der en reel risiko for, at en sådan afgørelse 
skal ratificeres særskilt af konventionens signatarer. 
På grund af de juridiske forhold er godkendelsesproceduren under stærkt tidspres. 
Resultatet af de tekniske drøftelser 
De tekniske drøftelser mellem Kommissionen og repræsentanter for regeringen for 
Republikken Sydafrika indledtes i juli 1995. Arbejdet med Lomé-protokollen blev 
afsluttet den 24. februar 1997, da sydafrikanske forhandlere meddelte Kommissionen, at 
de accepterede protokoludkastet. 
Under de sidste faser af drøftelserne mellem Kommissionen og Sydafrika om 
protokoludkastet var der otte kontroversielle emner tilbage. For seks af disse emners 
vedkommende accepterede Sydafrika ubetinget Fællesskabets oprindelige forslag: 
Handelsundtagelsesklausul (artikel 3 i protokollen! Sydafrika har accepteret, at dets 
deltagelse i konventionen ikke giver landet adgang til handelssamarbejdsbestemmelserne 
i Lomé-konventionen. 
Menneskerettigheder og misligholdelsesklausul (artikel 5 / 366a i konventionen). 
Sydafrika har trukket sin oprindelige anmodning om at kunne tilføje en ensidig erklæring 
til disse artikler. 
Giftigt affald (artikel 39). Sydafrika har fuldt ud accepteret forholdsreglerne på dette 
område, som også er pålagt andre AVS-lande. 
Fiskerisamarbeide (artikel 64 og 68). Ved at acceptere disse artikler, understreger 
Sydafrika, at den er villig til at forhandle en fiskeriaftale med EU. 
derved princippet om Søtransport (artikel 126). Sydafrika accepterer og tilslutter sig 
markedsadgang uden restriktioner på kommerciel basis. 
AVS- præferencer for EUF-udbud (artikel 303). Sydafrika accepterer, at denne specielle 
bestemmelse ikke vil finde anvendelse. Fysiske og juridiske personer fra Sydafrika og fra 
EU-landene vil konkurrere på nøjagtigt samme vilkår med hensyn til EUF-kontrakter. 
For de resterende to kontroversielle emner, kumulering af oprindelsesstatus og adgang til 
7. EUF-udbud, nåede man frem til "proceduremæssig forståelse" mellem Kommissionen 
og Sydafrika. Man blev enige om, at det var ønskeligt med yderligere drøftelser og 
afklaring om disse emner, men at der ikke er noget egentligt juridisk krav herom inden 
indgåelsen af protokollen. 
Emner til yderligere afklaring uden for protokolkonteksten 
Kumulering af oprindelsesstatus (artikel 6. stk. 5, i protokol nr. 1, og bilag 86V 
Sydafrika har accepteret det forhold, at indvendingerne mod brugen af ordene "ad hoc" i 
bilag 86 hverken kan eller vil blive løst inden for tiltrædelsesprotokollens kontekst. I 
erkendelse heraf har Sydafrika indføjet en ensidig erklæring i protokollen, hvor det 
anmoder de kontraherende parter om "hurtigst mulig at få afklaret de betingelser, under 
hvilke varer med oprindelse i Sydafrika skal betragtes som hørende under de 
kumuleringsprocedurer, der er fastsat i artikel 6, stk. 5, i protokol nr. 1. 
Adgang til udbud under den 7. EUF (artikel 294). Sydafrika udtrykte ønske om, at artikel 
294, som vil komme til at gælde for landet, skulle fortolkes som henvisende til ikke blot 
EUF 8, men også til EUF 7. Og eftersom artikel 294 henviser til "Fonden" generelt, uden 
yderligere specificering, gælder artikel 294 for begge fonde. Kommissionen gjorde dog 
Sydafrika opmærksom på, at tilladelsen til at give Sydafrika adgang til 7. EUF-
kontrakter nødvendigvis skulle godkendes af Rådet, fordi Sydafrika i så fald ville blive 
behandlet bedre end de tre nye EU-medlemsstater. Alt afhængigt af om Rådet ville 
acceptere eller forkaste Sydafrikas anmodning om at deltage i udbud vedrørende 
kontrakter under EUF 7, skal den sydafrikanske regering på et senere tidspunkt beslutte, 
om det vil tilføje en ensidig erklæring til protokollen. 
Konklusion 
Kommissionen er tilfreds med resultatet af forhandlingerne med Republikken Sydafrika 
om landets tiltrædelse af den reviderede Lomé IV-konvention. Kommissionen mener, at 
vedlagte protokoludkast er fuldt ud på linje med de forhandlingsdirektiver, som Rådet 
havde godkendt den 19. juni 1995. Kommissionen er overbevist om, at Sydafrikas 
tiltrædelse af konventionen med de betingelser, der er fastsat i protokoludkastet, ikke kun 
vil være til gavn for Sydafrika selv, men også for AVS-gruppen som helhed. 
Kommissionen beklager, at det ikke har været muligt at komme endnu videre med den 
anden, bilaterale, del af de planlagte rammer for samarbejdet, men der er ingen grund til 
at tvivle på, at ved afslutningen af forhandlingsprocessen vil alle spørgsmål og områder 
af fælles interesse i vidt omfang være tilgodeset. 
Kommissionen er endvidere af den overbevisning, at en snarlig tiltrædelse af Sydafrika 
til den reviderede Lomé-konvention vil være et vigtigt politisk signal fra Fællesskabet til 
såvel Sydafrika som den nuværende gruppe af AVS-lande og kan få en positiv 
indvirkning på såvel de igangværende bilaterale forhandlinger med Sydafrika som på de 
videre drøftelser om Lomés fremtid. 
I lyset af ovenstående anbefaler Kommissionen, at Rådet godkender vedlagte protokol og 
benytter sig af klausulen i artikel 364 i den reviderede Lomé IV-konvention, som vil 
gøre det muligt for Sydafrika at tiltræde konventionen på det tidspunkt, den træder i 
kraft. 
RÅDETS FÆLLES HOLDNING 
af 
om godkendelse af protokollen om 
Den Sydafrikanske Republiks tiltrædelse 
af den fjerde AVS-EF konvention 
som ændret ved aftalen undertegnet på 
Mauritius den 4. november 1995 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
238 sammenholdt med artikel 228, stk. 2, andet punktum, og stk. 3, andet afsnit, 
under henvisning til forslag fra Kommissionen, 
under henvisning til samstemmende udtalelse fra Europa-Parlamentet, og 
ud fra følgende betragtninger: 
Sydafrika har i et brev dateret den 17. november 1994 og sendt til medformændene for 
AVS-EF-Ministerrådet anmodet om at få knyttet de tættest mulige forbindelser til Lomé-
konventionen; 
EU s Ministerråd har i sin afgørelse af 19. juni 1995 indbudt Sydafrika til at tiltræde 
Lomé-konventionen på de betingelser, der er fastsat i en protokol til konventionen -
TRUFFET FØLGENDE AFGØRELSE: 
Artikel 1 
Protokollen om Den Sydafrikanske Republiks tiltrædelse af fjerde AVS/EF Lomé-
konvention som ændret ved den aftale, der blev undertegnet på Mauritius den 4. 
november 1995, godkendes herved på vegne af Fællesskabet. 
Protokollens tekst er vedlagt denne afgørelse. 
Artikel 2 
Rådets formand skal på vegne af Fællesskabet og medlemsstaterne give meddelelse om 
denne godkendelse til formanden for AVS-Rådet og anmode AVS-EF-Rådet om at 
træffe en afgørelse på de betingelser, der fremgår af protokollen, på dets møde den 24. 
april 1997 i Luxembourg. 
Udfærdiget i Bruxelles På Rådets vegne 
Formanden 
PROTOKOLNR.il 
om Den Sydafrikanske Republiks 
tiltrædelse af 
fjerde Lomé-konvention AV S/EF 
som ændret ved den aftale, 
der blev undertegnet på Mauritius 
den 4. november 1995 
Artikel 1 
Betinget tiltrædelse 
De kontraherende parter i konventionen er enige om, at Sydafrikas tiltrædelse af konventionen er 
underlagt visse betingelser som fastsat i denne protokoL 
Artikel 2 
Finansielle midler 
1. Med undtagelse af den i artikel 255 i konventionen omhandlede bistand finder ingen af 
konventionens henvisninger til brug af finansielle midler anvendelse på Sydafrika. 
2. Bistanden i henhold ril artikel 255 kan ydes, hvis der finder en omfattende rilsnrømning af 
flygtninge sted fra AVS^abostaterne til Sydafrika. 
3. Al anden bistand, som Fællesskabet kan tænkes at yde Sydafrika, vil hidrøre fra andre kilder 
end de i konventionen fastsatte finansielle midler. 
Artikel 3 
Handelssamarbejde 
Ingen af konventionens henvisninger til handelssamarbejde og brug af handelssamarbejde rinder 
anvendelse på Sydafrika. Dette indskrænker dog ikke bestemmelserne om kumulering af oprindelse i 
artikel 6. stk. 5. i protokol nr. 1 og bilag LXXXVl til konventionen. 
Artikel 4 
Anvendelighed 
l nedenstående tabel fastsættes, hvilke artikler i konventionen der finder anvendelse på Sydafrika, og 
hvilke der ikke finder anvendelse. 
^ 
Den reviderede Lomé IV-konvention 
Del/kapitel/artikel Anvendelighed på 
Sydafrika 
Anvendelig I Ikke anvendelig 
FØRSTE DEL : ALMINDELIGE BESTEMMELSER 
VEDRØRENDE AVS/EF 
Kap. 1: Mål og principper for samarbejdet (art. 1-12a) 
Kap. 2: Konventionens mål og retningslinjer på ae 
vigtigste samarbejdsområder (art. 13-19) 
Kap. 3: Øget deltagelse i samarbejdsaktiviteter 
(art. 20-22 udgået) 
Kap. 4: Principper for samarbejdsinstrumenterne 
(art. 23-28) 
Kap. 5: Institutioner (art. 29-32) 
ANDEN DEL: OMRÅDER FOR AVS/EF-
SAMARBEJDET 
Afsnit I: Miljø (art. 33-41) 
Afsnit II: Landbrugssamarbejde, fødevaresikkerhed og 
udvikling af landdistrikterne (art. 42-57) 
Afsnit III: Fiskeri (art. 58-68) 
Afsnit IV: Samarbejde på råvareområdet (art. 69-76) 
Afsnit V: Industriel udvikling, produktion og 
forarbejdning (art. 77-87, art. 88 udgået, art. 89-93, art. 
94-96 udgået, art. 97-98) 
Afsnit VI: Udvikling af minesektoren (art. 99-104) 
Afsnit VII: Udvikling af energisektoren (art. 105-109) 
Afsnit VIII: Virksomhedsudvikling (art. 110-113) 
Afsnit IX: Udvikling af servicesektoren (art. 114-134) 
Afsnit X: Udvikling af handelen (art. 135-138) 
Afsnit XI: Kulturelt og socialt samarbejde (art. 139-155) 
Afsnit XII: Regionalt samarbejde (art. 156-166) l-12a 
13-19 
23, 26-27 
29-32 24-25, 28 
33-41 
42-49 
51-57 
58-68 
69-76 
77-87 
89-93 
97-98 
99-104 
105-109 
110-113 
114-134 
135-138 
139-155 
156-166 50 
% 
TREDJE DEL: AVS/EF-SAMARBEJDETS 
INSTRUMENTER 
Afsnit I: Handelssamarbejde (art. 167-185) 
Afsnit II: Samarbejde på råvareområdet 
- STABEX (art. 186-212) 
- Sukker (art. 213) 
- SYSMIN (art. 214-219) 
Afsnit III: Samarbejde med henblik på 
udviklingsfinansiering 
- Almindelige bestemmelser (art. 220-230) 
- Finansielt samarbejde (art. 231-257) 
- Investeringer (art. 258-274) 
- Fagligt samarbejde (art. 275-280) 
- Genneinførelsesprocedurer (art. 281-310) 
- Ansvarlige for forvaltning og gennemførelse 
(art. 311-327) 
Afsnit IV: Mindst udviklede AVS-stater, AVS-
indlandsstater og AVS-østater (art. 328-337) 255-256 
258-274 
275-280 
294-302 
304-310 
311-327 
328-337 167-185 
186-212 
213 
214-219 
220-230 
231-254,257 
281-293 
303 
FJERDE DEL: INSTITUTIONERNES 
VIRKEMÅDE 
- Ministerrådet (art. 338-345) 
- Ambassadørudvalget (art. 346-347) 
- Fælles bestemmelser (art. 348-349) 
- Den Paritetiske Forsamling (art. 350-351) 
- Andre bestemmelser (art. 352-355) 338-345 
346-347 
348-349 
350-351 
352-355 
H 
FEMTE DEL: AFSLUTTENDE 
BESTEMMELSER 
(art. 356-369) 356-369 
PROTOKOLLER 
-Anden finansprotokol 
- Protokol nr. 1: Definition af 
begrebet "varer med 
"oprindelsesstatus" 
og metoderne 
for administrativt 
samarbejde 
- Protokol nr. 2: De fælles 
institutioners 
driftsomkostninger 
- Protokol nr. 3: Privilegier og 
immuniteter 
Protokol nr. 4: 
Beskyttelsesforanstaltninger 
- Protokol nr. 5: Bananer 
- Protokol nr. 6: Rom 
- Protokol nr. 7: Okse- og kalvekød 
- Protokol nr. 8: Sukker 
- Protokol nr. 9: EKSF 
Protokol nr. 10: Skovens 
ressourcer Art. 255 
midler 
Protokol 2 
Protokol 3 
Protokol 10 Rest af anden 
finansprotok. 
Protokol 1 
Protokol 4 
Protokol 5 
Protokol 6 
Protokol 7 
Protokol 8 
Protokol 9 
AO 
BILAG TIL TILTRÆDELSESPROTOKOLLEN 
Bilag 1 
Fælleserklæring fra Fællesskabet og dets medlemsstater, AVS-staterne og Sydafrika om de 
fælleserklæringer, der er knyttet til Lomé-konventionen 
Fællesskabet og dets medlemsstater, AVS-staterne og Sydafrika er enige om, at nedennævnte 
fælleserklæringer i bilagene til Lomé-konventionen også er af relevans for Svdafrika: bilag I. II. IV. 
V, VL VII. VIII, IX, XII. XIII, XIV, XV, XVI, XXII, XXIII, XXV, XXVI, XXXII. L. LII. LUL 
LIV, LV, LVI, LVIL LXVIII, LXXIII, LXXIX, LXXX, LXXXII, LXXXIII og LXXXIX samt 
fælleserklæringerne i følgende bilag til protokollen vedrørende undertegnelsen af fjerde AVS/EF-
konvention: bilag I og II. 
Bilag 2 
Erklæring fra Fællesskabet om de erklæringer fra Fællesskabet, der er knyttet til Lomé-
konventionen 
Fællesskabet er af den opfattelse, at nedennævnte erklæringer fra Fællesskabet i bilagene til Lomé-
konventionen også er af relevans for Sydafrika: bilag III, IIIA, XVIIA, XIX, LXIX, LXX. LXXI og 
LXXII. 
Bilag 3 
Erklæring fra Sydafrika om de erklæringer fra AVS-staterne, der er knyttet til Lomé-
konventionen 
Sydafrika tilslutter sig nedennævnte erklæringer fra AVS-staterne i bilagene til Lomé-konventionen: 
bilag XVIIB, XVIII, XXIV og LI. 
Bilag 4 
Erklæring fra Sydafrika om kumulering 
Sydafrika ønsker på ny at understrege, at den økonomiske integration mellem AVS-staterne er af 
central betydning, når det drejer sig om at fremme deres udvikling. Dette er i særlig grad tilfældet i 
det sydlige Afrika, hvor det i handelsprotokollen vedrørende Toldunionen for Det Sydlige Afrika 
(SACU) og Udviklingsfællesskabet for Det Sydlige Afrika (SADÇ) er fremhævet, at der skal gøres 
en særlig indsats for at fremme en sådan integration. 
Desuden ønsker Sydafrika at påpege, at landet nu er opført som udviklingsland af OECD's Komité 
for Udviklingsbistand. 
For at formindske den usikkerhed, som kan øve indflydelse på investorer og andre økonomiske 
beslutningstagere og derved påvirke den nævnte økonomiske integration og den dermed forbundne 
stimulering af udviklingen i negativ retning, opfordrer Sydafrika de øvrige kontraherende parter til 
snarest muligt at fastlægge de betingelser, hvorunder rå- og hjælpestoffer med oprindelse i Sydafrika 
kan anses for berettigede til at være omfattet af den i artikel 6, stk. 5, i protokol nr. 1 omhandlede 
kumuleringsprocedure. 
M 

ISSN 0254-1459 
KOM(97) 107 endelig udg. 
DOKUMENTER 
DA 11 
Katalognummer : CB-CO-97-102-DA-C 
ISBN 92-78-16955-2 
Kontoret for De Europæiske Fællesskabers Ofificielle Publikationer 
L-2985 Luxembourg